एक सुख का साथी उस बैंकर की तरह होता है, जो आसमान साफ होने पर तो छाता उधार देता है, लेकिन बारिश होते ही उसे वापस ले लेता है। ऐसी मनोवृत्ति वाले व्यक्ति कभी अच्छे मित्र नहीं हो सकते। परिस्थितियां चाहे जैसी भी हों, सच्चे दोस्त कभी साथ नहीं छोड़ते, बल्कि बुरे वक्त में भी मदद के लिए सदैव तत्पर रहते हैं। दोस्ती त्याग मांगती है और इम्तिहान लेती है। सुख में तो सभी साथी होते हैं, पर दोस्ती की परीक्षा तब होती है, जब परिस्थितियां विपरीत होती हैं। अब आप ही सोचिए कि आप कैसा दोस्त बनना चाहेंगे!